Folk og Land

Folk og Land var en norsk politisk avis som inneholdt kommentarer og artikler om Norge under andre verdenskrig og rettsoppgjøret etter krigen med forsvar for Nasjonal Samling (NS), Vidkun Quislings tyskvennlige fascistparti 1933–1945. 

Folk og Land begynte så smått som en stensil under navnet Skolenytt i Kristiansund i 1947. Initiativet ble tatt av den pensjonerte læreren Nils Vikdal som ville renvaske lærere som hadde vært medlemmer i det NS-styrte Norges Lærersamband.Folk og Land i Marcus, spesialsamlingene ved Universitetsbilioteketi Bergen Avisa ble omdøpt til 8. Mai året etter. Etter Viksdals død i 1952 skiftet bladet navn til Folk og Land og fikk redaksjon i Oslo. På det meste hadde det rundt 2000 abonnenter. Bladet ble gitt ut av det NS-vennlige Institutt for Norsk Okkupasjonshistorie (INO). Siste utgave kom ut i februar 2004. Deretter ble INO lagt ned, og alt testamentert til Stiftelsen norsk Okkupasjonshistorie (SNO).  

Redaksjonen i Folk og Land støttet åpent NS og det nasjonalsosialistiske Tysklands side under okkupasjonen av Norge under andre verdenskrig og mente den seirende siden etter krigen forvrengte og forfalsket historien. For eksempel står det i et innlegg fra 1970 følgende: «Men en ting bør vi i hvertfall være enige om. Nemlig at med Adolf Hitler gikk historiens største personlighet etter Kristus bort.»Meningsytring om «Der Führers død» i Folk og Land juli 1970 Avisa var også preget av sterk antikommunisme og hyllet Francos fascistiske diktatur i Spania, peronistene i Argentina og tilsvarende bevegelser. Flere av artiklene hadde, som NS, «et kristent grunnsyn og en sterk, norsk nasjonal forankring».Siste utgave av Folk og Land 2003 (PDF) 

Tidlig i 1950-årene lå opplaget ifølge Norsk krigsleksikon på mellom 6- og . Ved opphør var dette falt til vel , hvorav halvparten ble delt ut gratis.

Redaktører
Redaktører i Folk og Land og dets forgjengere.Georg Øvsthus: «Dom og oppreisning: Tidligere NS-medlemmers organiserte forsøk på å oppnå rehabilitering», i Fra idé til dom (Oslo: Universitetsforlaget, 1976) (ISBN: 82-00-04996-5); Espen O. Hårseth: "Folk og Land 1967-75: Fra rehabilitering til nyfascistisk opposisjonsorgan" (Oslo: Universitetet i Oslo, 2010) (https://www.duo.uio.no/bitstream/handle/10852/23267/Masteroppgave-his4090-EspenxO.H..pdf?sequence=2)
 Nils Vikdal 1947-1950 (Under navnet Skolenytt, fra 1948 8. mai)
 Arvid B. Arntzen 1950-1952
 Finn Brun Knudsen 1952-1955 (Fra desember 1952 som Folk og Land)
 Johannes Kringlebotn 1955-1958
 Odd Melsom og Alexander Lange 1958-1973
 Odd Isachsen 1973-1975
 Rolf Christiansen 1975-1978 (Ansvarlig redaktør, assistert av en redaksjonskomité)
 Kåre Haugerud 1978-1988
 Bjørn Østring 1988-1997 (En rekke personer stod oppført som ansvarlig redaktør i denne perioden, men ifølge Østring selv stod han og en venn bak avisens virksomhet.)
 Kjell Blich Schreiner 1997-2004

Referanser

Eksterne lenker
 Stiftelsen norsk Okkupasjonshistorie
 Intervju i Dag og tid med den siste redaktøren i Folk og Land i 2004 

Kategori:Nedlagte norske aviser
Kategori:Nasjonal Samling
Kategori:Aviser etablert i 1947
Kategori:Aviser nedlagt i 2004